ચારુસેટમાં વિદ્યાર્થીઓને સમજ આપવા સાથે નીલેશ માંડલેવાલાએ સંકલ્પ કરાવ્યો હતો. નીલેશ માંડલેવાલાએ જણાવ્યું હતું કે અંગદાનથી માત્ર વ્યકિત જ નહિ, સમગ્ર પરિવાર અને સમાજને નવજીવન મળે છે. ડોનેટ લાઇફ આણંદ ચેપ્ટરના પ્રકાશ પટેલ જણાવ્યું હતું કે, વર્લ્ડ ઓર્ગન ડે અંતર્ગત લોકોમાં અંગદાન-જીવનદાન માટે જાગૃતતા કેળવવા માટે ડોનેટ લાઇફ દ્વારા વહીવટી તંત્ર, શૈક્ષણિક અને સામાજિક સંસ્થાઓના સહયોગથી સેમિનાર સહિત વિવિધ કાર્યક્રમોનું આયોજન કરવામાં આવ્યું છે. જે અંતર્ગત સમગ્ર આણંદ જિલ્લામાં સેમિનાર યોજવામાં આવ્યો હતો.